Die aarde het koors deur Amaspoke Spoke | Bydraes | Woes - Kreatiewe platform vir Afrikaans
Titel: Die aarde het koors
Amaspoke Spoke Premium+ Lid
Aantal woorde: 153
Datum gepubliseer: 15 Nov 2015
Die aarde het koors en dit mergel hom uit,
net soos 'n legkaart is die kors uitgemerk
in allerhande vorms, sonder groenigheid,
en geen wortels om dit aanmekaar te heg.
Genadeloos is die tugtiging in sy teistering,
die natuur rebelleer gebind in tyd se gang
en son se swaard sny deur die stille angs
wat spartelende lewe genadeloos omhul.
Met onafwendbare asemnood stry julle
hulpeloos teen die mantel stof en sand
wat swetende hulpelose wesens smoor
en die vlaktes verberg onder 'n kombers.
Droogte is 'n plaag wat geloof kom toets,
die teenpool is opregte verootmoediging
wat die hemelse vensters weer sal open
om reën uit te giet, meer as benodig word.
God, U is die bestuurder van die skepping
en U het mag oor die droogtes en die reën.
Luister uit die Hemel en vergeef U dienaars,
gee asseblief reën en seën die dorre aarde.
14/11/2015 © C. du Plessis
2 Kronieke 6:26,27
E-pos Amaspoke Spoke
Lees ander gedigte deur Amaspoke Spoke
Baie goeie gedig, het geniet dit te lees. "Die aarde het koors" as titel - baie skerp. Gaan lees gerus my gedig "Genadedruppels" wat in n mate by jou tema aansluit en laat my weet wat jy daarvan dink?
4 jaar 2 weke 2 dae 7 ure oud
Die gedig vat baie mooi saam wat op almal se gedagtes is. Maar soos jy tereg se is dit net God wat die finale besluit kan neem. Baie treffende gedig.
4 jaar 3 weke 3 ure oud
Uitstekend! Pragtig! En ek hoor die reen het gekom.
4 jaar 3 weke 4 ure oud
'n Aanprysenswaardige bydrae tot Projek Droogte!
4 jaar 3 weke 9 ure oud
Droogte puik beskryf
Baie goeie gedig, Casper. "Droogte is die plaag wat geloof kom toets" - dis werklik 'n goeie observasie en uitstekend gestel :-)
4 jaar 3 weke 1 dag oud
4 jaar 3 weke 1 dag 7 ure oud
Jou slot rond hierdie gedig uitstekend af.
4 jaar 3 weke 1 dag 13 ure oud
casper met hierdie werk verdien jy tien goue sterre. ek glo dat God voor hierdie volk kom staan het en hierdie droogte is Sy manier om vir hierdie volk te sê: Bekeer julle en word weer n Godsvolk dan sal Ek die hemele open en reën gee
4 jaar 3 weke 1 dag 20 ure oud